विश्व दे नम्बर दौं जूनियर खढारी यूकी कद्‌दै इच पंज फुट्ट सत्त इंच लम्मा ऐ ते सीनियर स्तर उप्पर प्रवेश करने गित्तै उसगी अपनी कद्‌द काठी इच दमखम आनना होग। अंतर्राश्ट्रीय टेनिस अज्ज पावर गेम दी खेढ ऐ ते उस इच उयै खढारी लम्मे समें तक्कर टिकी सकदा ऐ जेह्‌ड़ा स्किल दे कन्नै कन्नै शरीरक दमखम बी रखदा होए। यूकी गी अपने सामने विश्व दे नम्बर इक खढारी स्पेन दे राफेल नडाल दी मसाल सामनै रक्खनी होग जिंदे मसल्स पावर उप्पर टेनिस जगत फिदा ऐ।